**רוכבים על בטוח**

**בלעדי להונדה: אפוד כרית אוויר של HELITE במחיר מסובסד לרוכשי אופנועים וקטנועים חדשים או יד שניה**

**אפוד כרית האוויר המתקדם של HELITE מדגם 'טרטל' יימכר בסבסוד של 35% ומחירו יעמוד על 1990 ש"ח בלבד**

מאיר, יבואנית אופנועי וקטנועי הונדה היפנית משתפת פעולה עם אדקיז טכנולוגיות, יבואנית אפודי ומעילי כריות האוויר של HELITE הצרפתית, הכריזו על שיתוף פעולה בלעדי ובטיחותי במסגרתו יזכו כל רוכשי האופנועים והקטנועים החדשים או בטרייד אין של הונדה, בסבסוד של 1000 ש''ח ברכישת אפוד כרית האוויר המתקדם של HELITE מדגם 'טרטל' שיימכר ב-35% הנחה ומחירו יעמוד על 1990 ש"ח בלבד.

אפודי ומעילי הרכיבה של HELITE מיועדים להעלות משמעותית את רף הבטיחות וההגנה על רוכבים במקרה של תאונה. מנגנון הבטיחות מופעל מכאנית - מעיל הרכיבה מחובר ברצועה וקליפס אל האופנוע ובמקרה של מתיחה בעצמה של 20-25 ק"ג שנגרמת מהתנתקות הרוכב מהאופנוע, מכל CO2 ינפח את כרית האוויר שמסביב לפלג גופו העליון של הרוכב בזמן של עשירית שניה בלבד.

כרית האוויר מגנה על גב הרוכב, עמוד השדרה, החזה, הצלעות וכל האיברים החיוניים בגוף. בנוסף לכך, כרית האוויר מתנפחת כך שראשו וצווארו של הרוכב מוגנים מפני צליפת שוט וחבטות. בנוסף לכך, חברת HELITE פיתחה את טכנולוגיית ה-TURTLE אשר יוצרת למעשה הגנה כפולה על גב הרוכב ופיזור יעיל עוד יותר של עצמת הפגיעה במקרה של תאונה. לפי טכנולוגיה זו, כרית האוויר נמצאת בין שתי שכבות של מיגון גב קשיח וכך יוצרת בידוד מקסימלי של גב ועמוד השדרה מפני חבטות.

אפודי ומעילי HELITE, הנם רב-פעמיים ובמקרה של פתיחת הכרית, כל שיש לעשות זה להחליף את מכל ה-CO2 בחדש כדי לחזור לרמת הגנה תקינה, זאת כמובן במידה וציוד הרכיבה לא נקרע כתוצאה מהתאונה.

אפוד ה-Turtle מבטיח את ההגנה האופטימלית הגבוהה ביותר מבלי לוותר על נוחות הרוכב. אפוד זה של HELITE מתאים לשימוש גם על ידי מורכבים ללא הבדל מרוכבים, בין אם על אופנוע, קטנוע או טרקטורון. אפוד ה- Turtle מספק הגנה קשיחה לצוואר, תמיכה קשיחה לגב ועמוד השדרה, חזה, צלעות וכליות ואפילו הגנה לאגן הירכיים. גרסת ה'היי-וויז' מורכבת מבד צהוב לנראות מצוינת בשעות היום וכן מפסים מחזירי אור של 3M לנראות מצוינת בשעות החשיכה.